Robert Levandovskining qaysi klubga o‘tmoqchi ekanligi ma’lum bo‘ldi. La Liga grandi unga 4 yillik shartnoma taklif qilishga tayyor

“Bavariya” hujumchisi Robert Levandovski faoliyatini “Barselona”da davom ettirishi mumkin.

Diario Sport xabariga ko‘ra, Myunxen klubi futbolchisi Kataloniya klubiga o‘tmoqchi. Levandovski faoliyatida o‘zgarish qilmoqchi va hozir buning ayni vaqti deb hisoblaydi.
Qayd etilishicha, “Barselona” 33 yoshli futbolchiga 4 yillik shartnoma taklif qilishga tayyor.
Robertning “Bavariya” bilan amaldagi shartnomasi 2023-yilning yozida o‘z nihoyasiga yetadi. Avvalroq futbolchi klub kelishuvni uzaytirish borasidagi muzokaralarni boshlamaganidan ranjigani va boshqa jamoaga o‘tishga qarshi emasligi haqida xabarlar yangragandi.
Shuningdek, “Real” va “Chelsi” ham Levandovskiga qiziqayotgani aytilgan.
Ma’lumot uchun, Robert 2014-yildan beri “Bavariya” sharafini himoya qilib kelmoqda. U 2021/22-yilgi mavsumda (barcha musobaqalar doirasida) 37 o‘yin o‘tkazib, 45 ta gol va 4 ta golli uzatmaga mualliflik qilgan.
 “Bavariya” yozda jamoani tark etishi mumkin bo‘lgan Robert Levandovskiga o‘rinbosar topdi